སྤྱིར་བཏང་སྤྱི་ཚོགས་ཤིག་ལ་མཚོན་ན།ནང་པ་དང་།ཧིན་རྡུ།ཁ་ཆེ།ཡེ་ཤུ།བོན་པོ།ཇུ་ཝི་ཤུ།དེ་བཞིན་ཆོས་ཁས་མི་ལེན་པའི་སྐྱེ་བོ་བཅས་ཡོད་པ་ཞིག་དང་།ཡོད་དགོས་པ་ཞིག་རེད་ལ།ང་ཚོ་བོད་པའི་སྤྱི་ཚོགས་འདི་ལ་ཡང་ནང་པ་དང་།བོན་པོ།ཡེ་ཤུ།ཁ་ཆེ།དེ་བཞིན་ཆོས་ཁས་མི་ལེན་པའི་རིགས་བཅས་ལས་གྲུབ་པ་ཞིག་རེད།དེ་འདྲ་ཡིན་དུས་དད་པ་ཟེར་བའི་བསམ་བློ་དེ་ཡོད་མེད་ལ་བལྟས་ནས་མི་དེ་བཟང་ངན་དབྱེ་བ་འབྱེད་པ་ནི་ཧ་ཅང་འཇིགས་སུ་རུང་བའི་དབྱེ་འབྱེད་ཅིག་རེད་བསམ་གྱི་ཡོད།དེར་བརྟེན་བསམ་བློ་དེ་འདྲ་ཞིག་གཞི་ལ་བཞག་ནས་ཆབ་སྲིད་ཀྱི་འགོ་ཁྲིད་འོས་བསྡུ་བྱེད་པ་ནི་ཆོས་ལུགས་ཐལ་སྤྱོད་པའི་བྱེད་སྟངས་ཤིག་ཏུ་ངོས་འཛིན་རྒྱུ་ལས།འགན་ཁུར་ལྡན་པའི་སྤྱི་མང་གི་ལས་དོན་བྱེད་ཕྱོགས་ཤིག་ཡིན་པར་ངོས་འཛིན་ཐུབ་ཀྱི་མ་རེད་བསམ་གྱི་ཡོད།